Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az ügyvédekről szóló 1998. évi XI. törvény 1998. július
Paragraph Index: 519

3. A BRFK Bűnüldözési Főosztálya folytatott nyomozást abban az ügyben, mellyel összefüggésben a panaszos kifogásolta, hogy az általa ismeretlen személytől jóhiszeműen megvásárolt, majd tőle lefoglalt tehergépkocsit a nyomozó hatóság nem neki, hanem a gépjármű eredeti tulajdonosának adta ki. Az állampolgári jogok országgyűlési biztosa általános helyettese megállapította, hogy a panaszos a gépjárművet orgazdaság és okirathamisítás feltételezett elkövetőjétől vette át, következésképpen — a Ptk. 118. § (1) bekezdésére figyelemmel — alkotmányos joggal összefüggő visszásság nem keletkezett. A panaszosnak azonban joga volt a gépjárműbe általa beszerelt tartozékok elvitelére, kérhette az értéknövelő beruházások megtérítését, vagy azokat kiszerelhette.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes